Šiit Haider Al Abadi mandatar nove iračke vlade
Premijer Nouri al Maliki i dalje odbija sići s vlasti. U medjuvremenu nastavljaju se američka bombardovanja ciljeva Islamske države.
Irački parlamentarac Haider al-Abadi je imenovan mandatarom nove vlade u Baghdadu, iako dosadašnji premijer Nouri al-Maliki i dalje ignorira pozive za okonča svoju 8-godišnju vladavinu. Irački predsjednik Fouad Massoum je izabrao gospodina Abadija, inače zamjenika predsjedavajućeg parlamenta, da stane na čelo vlade u trenucima kada Irak posrće pred naletom militanata Islamske države, koji su do sada zauzeli najveći dio sjevera i zapada zemlje. Abadija je nominirao na položaj premijera glavni šiitski politički blok, Nacionalna Alijansa, a izbor, kao i pozive za formiranje nove vlade, su podržali američki podpredsjednik Joe Biden, kao i generalni tajnik UN-a Ban ki-Moon. U medjuvremenu je američki ministar obrane Chuck Hagel izjavio da su tri dana američkog bombardovanja ciljeva islamskih militanata , bila vrlo efikasna, i dodao kako će Washington razmotriti dalje zahtjeve iračke vlade za pomoći. Australia, Britanija i Francuska zajedno sa Sjedinjenim Državama rade na obezbjedjivanju humanitarne pomoći hiljadama raseljenih krščana, Yazida i drugih vjerskih manjina, koji su se sklonili u planinu Sinjar u blizini Irbila, kako bi izbjegli pogrome militanata Islamske države. Paketi sa hranom i vodom koji se bacaju iz aviona , koliko - toliko osiguravaju očajnički potrebnu pomoć vjerskim manjinama i drugima gradjanima Iraka koji bezglavo bježe pred militantima Islamske države na sjeveru Iraka. Nastavlja se i američko bombardiranje ciljeva militanata, njihovih položaja i opreme, oko grada Irbila. Predsjednik Barack Obama je isključio slanje američkih kopnenih trupa u Irak, a cilj Sjedinjenih Država u ovim operacijama opisao na ovaj način: Iraku je nužno potrebno političko rješenje u Baghdadu, naglašava britanski ministar vanjskih poslova Philip Hammond: Kritičari predsjednika Obamae u američkom Kongresu smatraju da Amerika čini nedovoljno, i da se kasno uključila. Republikanski senator Ted Cruz kaže: ., kaže senator Cruz. Irak je medjutim tek jedna vruća tačka koja traži američki pažnju, napominje bivši američki ambasador Christopher Hill, i dodaje: Imidži ubijanja , progona i paradiranja vojne opreme, regrutiranja novih članova - sve to militanti ISIL-a krunišu tvrdnjom da će se njihova crna zastava zavijoriti na Bijeloj Kući.